# Εγχειρίδιο χρήσης

# Προσωπικός Υπολογιστής VAIO Fit 14/15SVF14A1/SVF15A1

Εκτύπωση

## Καθαρισμός του υπολογιστή VAIO/της οθόνης LCD

Πριν από τον καθαρισμό του υπολογιστή VAIO, διαβάστε τις παρακάτω προφυλάξεις για τη σωστή διαδικασία καθαρισμού.

#### Κατά τον καθαρισμό του υπολογιστή VAIO

- Αποσυνδέστε τον υπολογιστή VAIO και τον προσαρμογέα εναλλασσόμενου ρεύματος πριν τον καθαρισμό του υπολογιστή.

- Χρησιμοποιήστε ένα μαλακό, στεγνό πανί για να απομακρύνετε τη βρομιά και τη σκόνη από τον υπολογιστή VAIO.

- Φροντίστε να χρησιμοποιείτε ένα μαλακό, στεγνό πανί κατά τον καθαρισμό του υπολογιστή VAIO. Αν ο υπολογιστής είναι πολύ βρόμικος, υγράνετε την επιφάνεια του υπολογιστή σας με τα χνώτα σας και σκουπίστε τη βρομιά ή καθαρίστε την με ένα νωπό πανί και, στη συνέχεια, απομακρύνετε την υγρασία που απομένει με ένα στεγνό πανί.

- Μη χρησιμοποιείτε διαλύτες όπως βενζίνη, ακετόνη, αλκοόλη, διαλυτικό ή καθαριστικά του εμπορίου, καθώς αυτά ενδέχεται να προκαλέσουν ζημιά στην επιφάνεια ή στην επικάλυψη του υπολογιστή VAIO.

- Χρησιμοποιήστε μια συσκευή ψεκασμού αέρα προκειμένου να απομακρύνετε υπολείμματα και σκόνη κάτω από τα πλήκτρα (καλύμματα των πλήκτρων). Μην αφαιρείτε τα καλύμματα των πλήκτρων από το πληκτρολόγιο.

  Μην χρησιμοποιείτε ηλεκτρική σκούπα, καθώς ενδέχεται να προκληθεί δυσλειτουργία.

#### Κατά τον καθαρισμό της οθόνης LCD

- Φροντίστε να χρησιμοποιείτε ένα μαλακό, στεγνό πανί κατά τον καθαρισμό του υπολογιστή VAIO. Αν η οθόνη LCD είναι πολύ βρόμικη, υγράνετε την επιφάνεια της οθόνης LCD με τα χνώτα σας και σκουπίστε τη βρομιά ή καθαρίστε την με ένα νωπό πανί και, στη συνέχεια, απομακρύνετε την υγρασία που απομένει με ένα στεγνό πανί.

- Μην χρησιμοποιείτε διαλύτες όπως βενζίνη, ακετόνη, αλκοόλη, διαλυτικό ή καθαριστικά του εμπορίου, καθώς αυτά ενδέχεται να προκαλέσουν φθορά στην οθόνη LCD.

Μετάβαση στην κορυφή της σελίδας