# Εγχειρίδιο χρήσης

# Προσωπικός Υπολογιστής VAIO Fit 14/15SVF14A1/SVF15A1

Εκτύπωση

## Δίσκοι που υποστηρίζονται (Μοντέλα που διαθέτουν μονάδα οπτικού δίσκου)

Σε αυτό το θέμα παρατίθενται οι τύποι μέσων με δυνατότητα αναπαραγωγής/εγγραφής στον υπολογιστή VAIO.

Η εγκατεστημένη μονάδα οπτικού δίσκου διαφέρει ανάλογα με το μοντέλο που έχετε αγοράσει. Ελέγξτε τις προδιαγραφές πριν από τη χρήση.

### Για μοντέλα που διαθέτουν μονάδα DVD SuperMulti

Η μονάδα οπτικού δίσκου υποστηρίζει την αναπαραγωγή ή/και την εγγραφή των ακόλουθων μέσων.

#### Αναπαραγωγή και εγγραφή

- CD-R/RW*1

- DVD-R/RW

- DVD+R/RW

- DVD+R DL (Διπλής στρώσης)

- DVD-R DL (Διπλής στρώσης)

- DVD-RAM*2*3

#### Μόνο αναπαραγωγή

- CD-ROM

- DVD-ROM

### Για μοντέλα που διαθέτουν μονάδα Blu-ray Disc(TM) με DVD SuperMulti

Η μονάδα οπτικού δίσκου υποστηρίζει την αναπαραγωγή ή/και την εγγραφή των ακόλουθων μέσων.

#### Αναπαραγωγή και εγγραφή

- CD-R/RW*1

- DVD-R/RW

- DVD+R/RW

- DVD+R DL (Διπλής στρώσης)

- DVD-R DL (Διπλής στρώσης)

- DVD-RAM*2*3

- BD-R SL (Μονής στρώσης)/DL (Διπλής στρώσης), BD-RE SL/DL*4

- BD-R TL (Τριπλής στρώσης), BD-RE TL*5

#### Μόνο αναπαραγωγή

- CD-ROM

- DVD-ROM

- BD-ROM

### Για μοντέλα που διαθέτουν μονάδα Blu-ray Disc(TM) ROM με DVD SuperMulti

Η μονάδα οπτικού δίσκου υποστηρίζει την αναπαραγωγή ή/και την εγγραφή των ακόλουθων μέσων.

#### Αναπαραγωγή και εγγραφή

- CD-R/RW*1

- DVD-R/RW

- DVD+R/RW

- DVD+R DL (Διπλής στρώσης)

- DVD-R DL (Διπλής στρώσης)

- DVD-RAM*2*3

#### Μόνο αναπαραγωγή

- CD-ROM

- DVD-ROM

- BD-R SL (Μονής στρώσης)/DL (Διπλής στρώσης), BD-RE SL/DL*4

- BD-ROM

*1 Δεν υποστηρίζεται η εγγραφή δεδομένων σε μέσα Ultra Speed CD-RW.

*2 Η μονάδα οπτικού δίσκου δεν υποστηρίζει μέσα DVD-RAM με θήκη (cartridge). Χρησιμοποιείτε δίσκους που δεν είναι τοποθετημένοι σε θήκες (cartridge) ή δίσκους με αφαιρούμενη θήκη (cartridge).

*3 Δεν υποστηρίζεται η εγγραφή δεδομένων σε μέσα DVD-RAM μονής όψης (2,6 GB), συμβατά με DVD-RAM έκδοσης 1.0. Δεν υποστηρίζονται τα μέσα DVD-RAM έκδοσης 2.2/12πλής ταχύτητας DVD-RAM αναθεώρησης 5.0.

*4 Δεν υποστηρίζονται τα μέσα BD-RE Disc σε μορφή έκδοσης 1.0 και τα μέσα Blu-ray Disc με θήκη (cartridge).

*5 Διαθέσιμο όταν η μονάδα οπτικού δίσκου υποστηρίζει μέσα BDXL(TM). Ορισμένες εφαρμογές ενδέχεται να μην υποστηρίζουν την αναπαραγωγή ή/και την εγγραφή μέσων BD-R TL/BD-RE TL και οι προεγκατεστημένες εφαρμογές διαφέρουν ανάλογα με το μοντέλο που έχετε αγοράσει. Για περισσότερες πληροφορίες, ανατρέξτε στα αρχεία βοήθειας που περιλαμβάνονται στις εφαρμογές. Άλλες συσκευές αναπαραγωγής ενδέχεται να μην υποστηρίζουν την αναπαραγωγή των μέσων BD R TL/BD-RE TL όπου έχετε εγγράψει δεδομένα με τον υπολογιστή σας VAIO. Βεβαιωθείτε ότι η συσκευή αναπαραγωγής σας υποστηρίζει μέσα BD R TL/BD-RE TL.

#### Σημείωση

- Η δική σας μονάδα οπτικού δίσκου ενδέχεται να μην υποστηρίζει την εγγραφή ή την αναπαραγωγή ορισμένων τύπων μέσων.

- Η δική σας μονάδα οπτικού δίσκου δεν υποστηρίζει την εγγραφή δίσκων 8 cm.

- Η δική σας μονάδα οπτικού δίσκου υποστηρίζει μόνο δίσκους που έχουν κυκλικό σχήμα. Μη χρησιμοποιείτε δίσκους άλλου σχήματος (αστέρι, καρδιά, κάρτα κ.λπ.) ή φθαρμένους δίσκους. Διαφορετικά, ενδέχεται να προκληθεί δυσλειτουργία του υπολογιστή VAIO.

- Τα δεδομένα μορφής DVD-Video μπορούν να εγγραφούν σε μέσα DVD+R (μονής ή διπλής στρώσης), DVD+RW/DVD-R (μονής ή διπλής στρώσης) και DVD-RW. Τα δεδομένα μορφής DVD-Video Recording μπορούν να εγγραφούν σε μέσα DVD-R (μονής ή διπλής στρώσης), DVD-RW και DVD-RAM. Τα εγγράψιμα μέσα διαφέρουν ανάλογα με την εφαρμογή εγγραφής δίσκων που χρησιμοποιείτε. Για περισσότερες πληροφορίες, ανατρέξτε στο αρχείο βοήθειας που περιλαμβάνεται στην εφαρμογή.

- Συνιστάται να χρησιμοποιείτε μέσα της Sony: DVD+R, DVD+RW, DVD-R, DVD-RW, CD-R, CD-RW, BD-R ή BD-RE.

- Δεν είναι δυνατή η εγγραφή σε μέσα DVD-RW (6x εγγραφή), αν η δική σας μονάδα οπτικού δίσκου δεν υποστηρίζει τουλάχιστον 6x εγγραφή για μέσα DVD-RW.

- Δεν είναι δυνατή η εγγραφή σε μέσα DVD+RW (8x εγγραφή), αν η δική σας μονάδα οπτικού δίσκου δεν υποστηρίζει τουλάχιστον 8x εγγραφή για μέσα DVD+RW.

- Ο υπολογιστής VAIO έχει σχεδιαστεί για την αναπαραγωγή δίσκων που συμμορφώνονται με το πρότυπο CD (Compact Disc). Οι δίσκοι DualDiscs και ορισμένοι δίσκοι μουσικής κωδικοποιημένοι με τεχνολογίες προστασίας πνευματικών δικαιωμάτων δεν συμμορφώνονται με το πρότυπο CD. Επομένως, αυτοί οι δίσκοι ενδέχεται να μην είναι συμβατοί με τον υπολογιστή.

- Όταν αγοράζετε προεγγεγραμμένους ή κενούς δίσκους για χρήση στον υπολογιστή VAIO φροντίστε να διαβάζετε προσεκτικά τις πληροφορίες στη συσκευασία του δίσκου όσον αφορά στη συμβατότητα αναπαραγωγής και εγγραφής με τις μονάδες οπτικού δίσκου του υπολογιστή σας. Η Sony ΔΕΝ εγγυάται τη συμβατότητα των μονάδων οπτικού δίσκου VAIO με δίσκους που δεν πληρούν τις προδιαγραφές των προτύπων "CD", "DVD" ή "Blu-ray Disc". Η ΧΡΗΣΗ ΜΗ ΣΥΜΒΑΤΩΝ ΔΙΣΚΩΝ ΜΠΟΡΕΙ ΝΑ ΠΡΟΚΑΛΕΣΕΙ ΜΗ ΑΝΑΣΤΡΕΨΙΜΗ ΒΛΑΒΗ ΣΤΟΝ ΥΠΟΛΟΓΙΣΤΗ VAIO Ή ΔΙΕΝΕΞΕΙΣ ΜΕΤΑΞΥ ΤΩΝ ΕΦΑΡΜΟΓΩΝ ΚΑΙ ΚΑΤΑΡΡΕΥΣΗ ΤΟΥ ΣΥΣΤΗΜΑΤΟΣ.

  Για πληροφορίες σχετικά με τις μορφές δίσκων, επικοινωνήστε με την εταιρεία κυκλοφορίας του συγκεκριμένου προεγγεγραμμένου δίσκου ή με τον κατασκευαστή του εγγράψιμου δίσκου.

- Ο υπολογιστής VAIO πρέπει να συνδεθεί στο Internet για την αναπαραγωγή μέσων DVD-RW, DVD-RAM και DVD-R (μονής ή διπλής στρώσης) που είναι συμβατά με το πρότυπο CPRM (Content Protection for Recordable Media - Προστασία περιεχομένου για εγγράψιμα μέσα).

- Για την εγγραφή, την επεξεργασία ή την αναπαραγωγή περιεχομένου με προστασία πνευματικών δικαιωμάτων, τα μέσα Blu-ray Disc χρησιμοποιούν την τεχνολογία AACS (Advanced Access Content System - Σύστημα προηγμένης πρόσβασης σε περιεχόμενο). Για τη συνεχή χρήση μέσων Blu-ray Disc, πρέπει να ενημερώσετε το κλειδί AACS.

- Μπορείτε να ενημερώσετε το κλειδί AACS μέσω του Internet. Ακολουθήστε το μήνυμα που εμφανίζει η εφαρμογή εγγραφής, επεξεργασίας ή αναπαραγωγής που χρησιμοποιείτε. Χωρίς ενημέρωση του κλειδιού AACS, ενδέχεται να μην είναι δυνατή η εγγραφή, η επεξεργασία ή η αναπαραγωγή περιεχομένου με προστασία πνευματικών δικαιωμάτων.

  Για εγγραφή, επεξεργασία ή αναπαραγωγή περιεχομένου χωρίς προστασία πνευματικών δικαιωμάτων, δεν χρειάζεται να ενημερώσετε το κλειδί AACS. Μπορείτε να ενημερώσετε το κλειδί AACS για την εφαρμογή εγγραφής ή αναπαραγωγής μέσων Blu-ray Disc που είναι εγκατεστημένη στον υπολογιστή VAIO για πέντε χρόνια μετά την αγορά. Μετά από αυτό το διάστημα, θα σας πληροφορήσουμε για την ενημέρωση στον ιστότοπο υποστήριξης.

- Για ορισμένα περιεχόμενα μέσων DVD και BD-ROM Disc, απαιτούνται ρυθμίσεις περιοχής. Αν η ρύθμιση περιοχής στη μονάδα οπτικού δίσκου δεν συμφωνεί με τον κωδικό περιοχής στο δίσκο, η αναπαραγωγή δεν είναι δυνατή.

- Αν η εξωτερική σας οθόνη δεν είναι συμβατή με το πρότυπο HDCP (High-bandwidth Digital Content Protection - Προστασία ψηφιακού περιεχομένου υψηλού εύρους ζώνης), δεν είναι δυνατή η αναπαραγωγή ή η προβολή των περιεχομένων των μέσων Blu-ray Disc με προστασία πνευματικών δικαιωμάτων μέσω μίας σύνδεσης HDMI.

- Ορισμένα περιεχόμενα μέσων Blu-ray Disc ενδέχεται να περιορίζουν σε βασική ευκρίνεια την έξοδο βίντεο ή να απαγορεύουν την αναλογική έξοδο βίντεο.

Μετάβαση στην κορυφή της σελίδας

### Σχετικό θέμα

- Πληροφορίες για τους κωδικούς περιοχής (Μοντέλα που διαθέτουν μονάδα οπτικού δίσκου)

Μετάβαση στην κορυφή της σελίδας