# Lietotāja rokasgrāmata

# Personālais dators VAIO Fit 14/15SVF14A1/SVF15A1

Drukāt

## Kā rīkoties, ja nevar izdrukāt dokumentu?

- Pārliecinieties, ka ir pareizi konfigurēti printera iestatījumi.

  Skatiet informāciju par printera iestatījumiem rokasgrāmatā, kas iekļauta printera komplektācijā.

- Pārbaudiet, vai printeris ir ieslēgts.

  Skatiet vairāk informācijas rokasgrāmatā, kas iekļauta printera komplektācijā.

- Pārliecinieties, ka savienojumi starp printera elektropadeves vadu un maiņstrāvas adapteri un maiņstrāvas kontaktligzdu ir droši.

- Pārbaudiet, vai ir instalēts atbilstošs printera draiveris.

  Pievienojot jaunu printeri, vispirms jāiestata printera draiveris.

  Skatiet informāciju par printera draivera iestatīšanu printera komplektācijā iekļautajā rokasgrāmatā vai apmeklējiet ražotāja vietni.

- Pārbaudiet printera statusu – vai tiek rādīts, ka tas ir tiešsaistē vai gatavs darbam.

  Pēc tam pārbaudiet, vai printera iestatījumi ir pareizi konfigurēti, kā tas norādīts printera komplektācijā iekļautajā rokasgrāmatā.

- Pārbaudiet, vai printerim ir iestatīta opcija Iestatīt kā noklusējuma printeri (Set as Default Printer).

  Skatiet vairāk informācijas tēmā Windows palīdzība un atbalsts (Windows Help and Support) (Sadaļas Windows palīdzība un atbalsts (Windows Help and Support) atvēršana).

- Pārbaudiet, vai jūsu printeris ir saderīgs ar VAIO datorā instalēto operētājsistēmu Windows.

- Pārbaudiet, vai printeris ir pievienots tīklam (LAN).

  Ja printeris ir tiešā veidā pievienots tīklam (LAN), pārbaudiet, vai ir ieslēgts maršrutētājs vai centrmezgls.

  Ja printeris ir savienots ar printera serveri, pārbaudiet, vai printera serverī netiek rādīts kļūdas ziņojums.

- Pārbaudiet, vai jūsu lietojumprogramma darbojas pareizi.

  Lietojumprogramma var neatbalstīt jūsu dokumenta formātu. Šādā gadījumā jūsu dokuments netiks izdrukāts pareizi.

  Sazinieties ar lietojumprogrammas izdevēju vai printera ražotāju.

- Pārbaudiet, vai jūsu printerim ir izvēlēts pareizais printera ports.

  Skatiet vairāk informācijas par printera porta iestatījumiem rokasgrāmatā, kas iekļauta printera komplektācijā, vai sazinieties ar ražotāju.

Uz lapas sākumu