# Uporabniški priročnik

# Osebni računalnik VAIO Fit 14/15SVF14A1/SVF15A1

Natisni

## Kaj naj storim, če ne morem izklopiti računalnika VAIO?

- Upoštevajte enega od spodnjih postopkov za zapiranje programov, nato pa znova izklopite računalnik VAIO.

  - Povlecite program s sredine na zgornjem robu zaslona na sredino na spodnji rob zaslona. Za več informacij si oglejte Zapiranje programov.

  - Pritisnite tipki Alt+F4.

    Če niste shranili podatkov, jih shranite, ko se prikaže poziv.

    Tipki Alt+F4 pritiskajte toliko časa, dokler se ne prikaže okno Zaustavitev sistema Windows (Shut Down Windows), nato pa v spustnem seznamu izberite Zaustavitev sistema (Shut down) in kliknite V redu (OK).

- Če ste v računalnik VAIO namestili nov program, preverite, ali ta deluje pravilno, ali so podatki v njem normalni in ali ste ga pravilno uporabljali.

- Obrnite se na izdajatelja programa ali na ustreznega ponudnika tehnične podpore.

- Če na računalnik VAIO priključite zunanje naprave, kot je tiskalnik ali naprava USB, ali če računalnik povežete v internet, izključite vse zunanje naprave ali prekinite omrežno povezavo računalnika in ga nato izklopite.

  Dokler računalnik komunicira z zunanjo napravo ali omrežjem, sistem Windows ne dovoli zaustavitve računalnika. Poleg tega gonilniki določenih zunanjih naprav ne podpirajo funkcije prisilnega izklopa računalnika.

- Če se zaslon računalnika preneha odzivati, pritisnite tipke Ctrl+Alt+Delete, izberite(Zaustavitev sistema (Shut down)) v desnem spodnjem kotu zaslona, nato pa izberite Zaustavitev sistema (Shut down).

- Če se računalnik VAIO preneha odzivati in se prikaže sporočilo, da se shranjujejo nastavitve ali da se sistem računalnika zaustavlja, v danem vrstnem redu upoštevajte naslednje postopke.

  - Pritisnite tipko Enter.

    Počakajte nekaj časa.

  - Če težave niste odpravili, pritisnite tipke Ctrl+Alt+Delete.

    Počakajte nekaj časa.

- Če tudi po opravljenih zgornjih postopkih ne morete izklopiti računalnika VAIO, izvedite naslednja dejanja.

  Pri izvajanju naslednjih dejanj se lahko poškodujejo delovni podatki. Pred izvedbo teh opravil prekinite omrežno povezavo z računalnikom.

  - Pritisnite tipke Ctrl+Alt+Delete, izberite(Zaustavitev sistema (Shut down)) v spodnjem desnem kotu zaslona in nato izberite Zaustavitev sistema (Shut down).

  - Pritisnite gumb(Napajanje (Power)) in ga držite več kot štiri sekunde.

  - Iztaknite napajalnik iz vtičnice in s tankim in ravnim predmetom (npr. s sponko za papir) pritisnite gumb za izklop baterije in ga držite tri do pet sekund.

Na vrh strani