# Εγχειρίδιο χρήσης

# Προσωπικός Υπολογιστής VAIO Fit 14/15SVF14A1/SVF15A1

Εκτύπωση

## Σημειώσεις για τη χρήση δίσκων (Μοντέλα που διαθέτουν μονάδα οπτικού δίσκου)

Όταν χρησιμοποιείτε δίσκους στον υπολογιστή VAIO, ακολουθείτε όσα ορίζουν οι παρακάτω σημειώσεις.

### Σημειώσεις για την αναπαραγωγή δίσκων

- Ανάλογα με το περιβάλλον του συστήματος, κατά την αναπαραγωγή DVD/BD/AVCHD ενδέχεται να διακόπτεται ο ήχος ή/και να μην προβάλλονται κάποια καρέ. Επίσης, η αναπαραγωγή ορισμένων δίσκων ενδέχεται να μην είναι δυνατή στον υπολογιστή VAIO.

- Κατά την αναπαραγωγή δίσκων:

  - Αυξάνεται το φορτίο της μονάδας CPU. Κλείστε όλες τις ανοιχτές εφαρμογές, εκτός από την εφαρμογή αναπαραγωγής που χρησιμοποιείτε τη δεδομένη στιγμή, για να απολαύσετε πιο ομαλή αναπαραγωγή.

  - Μην εναλλάσσετε ως έξοδο οθόνης την οθόνη του υπολογιστή και μια εξωτερική οθόνη.

### Σημειώσεις για την αναπαραγωγή εγγεγραμμένων δίσκων σε άλλες συσκευές αναπαραγωγής

- Ορισμένες συσκευές αναπαραγωγής CD ενδέχεται να μην υποστηρίζουν την αναπαραγωγή CD ήχου που έχουν δημιουργηθεί με μέσα τύπου CD-R ή CD-RW.

- Ορισμένες συσκευές αναπαραγωγής DVD ενδέχεται να μην υποστηρίζουν την αναπαραγωγή DVD που έχουν δημιουργηθεί με μέσα τύπου DVD+R DL, DVD-R DL, DVD+R, DVD+RW, DVD-R, DVD-RW ή DVD-RAM.

- Δεν είναι δυνατή η αναπαραγωγή μέσων BD-R ή BD-RE που έχουν δημιουργηθεί με τον υπολογιστή VAIO σε συσκευές εγγραφής Blu-ray Disc που υποστηρίζουν μόνο BD-RE Εκδ.1.0. (Μοντέλα που διαθέτουν μονάδα Blu-ray Disc με DVD SuperMulti)

### Συμβουλές για επιτυχημένη εγγραφή

- Μην συνδέετε ή αποσυνδέετε καλώδια, όπως το μετασχηματιστή εναλλασσόμενου ρεύματος ή το καλώδιο τροφοδοσίας όταν πραγματοποιείται εγγραφή δεδομένων από τη μονάδα οπτικού δίσκου σε ένα δίσκο.

- Η διαδικασία εγγραφής ενδέχεται να χρειαστεί μεγαλύτερο χρονικό διάστημα για να ολοκληρωθεί απ' ό,τι θεωρητικά προβλέπεται, επειδή ορισμένες εφαρμογές εγγράφουν και επαληθεύουν δεδομένα ταυτόχρονα.

- Η Sony δεν αναλαμβάνει καμία ευθύνη για τυχόν απώλεια ή ζημιά οποιουδήποτε είδους που προκύπτει από σφάλμα εγγραφής.

Μετάβαση στην κορυφή της σελίδας